# **DECIZIA ETAPEI DE ÎNCADRARE**

## PROIECT

Ca urmare a solicitării de emitere a acordului de mediu adresate de **COMUNA BILBOR**, cu sediul în com. Bilbor, str. Principală, nr. 120, jud. Harghita, înregistrată la APM Harghita cu nr. 9709/23.11.2017, în baza:

 **- Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

 - Directivei 2014/52/UE a Parlamentului European și a Consiliului privind evaluarea efectelor anumitor proiecte publice şi private asupra mediului

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 03.05.2018, că proiectul **, “ Modernizare sector drum județean DJ 174A de la km 24+200 până la km 25+700, dat în administrare comunei Bilbor”** propus a fi amplasat în com. Bilbor, domeniu public, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 **a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.e, coroborat cu pct. 13, lit. a;**

**Descrierea proiectului:**

Drumul **DJ174/A de la km 24+200 pana la 25+700** face parte dintr-o retea secundară de circulaţie, intrand in categoria functionala a drumurilor judeţene, de clasa tehnica “V” , cu o intensitate a traficului “Foarte Redus” , sub 1000 vehicule etalon autoturisme/24 ore conform O.M.T. nr.46/1998. Categoria de drum este de „Drum judeţean”, conform cu Norma tehnică din 27.01.1998 privind proiectarea, construirea şi modernizarea drumurilor aprobată prin O.M.T. nr. 45/1998. În conformitate cu Legea nr. 82/1998 pentru aprobarea O.G. 43/1997 aceste drumuri sunt publice din punct de vedere funcţional asigurând circulaţia auto şi pietonală a locuitorilor în interiorul localităţii Bilbor, judeţul Harghita cât şi legatura la drumul naţional DN15 Tîrgu Mureş-Borsec-Poiana Teiului-Piatra Neamţ.

Traseul drumului este specific drumurilor din zona de munte , cu grad de sinuozitate mediu.

Vizibilitatea pe traseu şi starea tehnică a drumului permite circulaţia vehiculelor cu o viteză de 25...30 km/h .

Declivităţile sunt mai mici decât cele maxime admise în zona de munte.

Intersecţiile cu drumurile laterale sunt la nivel, neamenajate, racordate cu raze de 2,00-6,00 m .

 Elementele geometrice corespund unei viteze de proiectare de baza de 30 km/h.

**1. Caracteristicile proiectului:**

***a) dimensiunea și concepția întregului proiect:***

 ***Principalii indicator trhnici***

lungime drum: 1,341 km

lățime parte carosabilă: 4,00-6,00 m

lățime acostamente: 0,50 m

lungime șanțuri betonate: 532 ml

lungime rigolă carosabilă: 167 ml

lungime șanțuri din pământ: 723 ml

rigole carosabile: 248,05 ml

podețe transversale: 5 buc.

*Drumul în plan*

Se va păstra traseul existent al drumului, alcătuit din succesiuni de aliniamente si curbe amenajate conform STAS 863-85, eliminându-se portiunile amenajate necorespunzător, care prezintă disconfort si nesigurantă pentru desfăsurarea circulatiei.

 Curbele s-au amenajat în functie de viteza de proiectare. Viteza minimă de proiectare s-a adoptat conform STAS 863-85 ca fiind 25-40 km/h.

Traseul în plan nu a suferit modificări semnificative, mentinându-se pe amplasamentul existent cu mici dezaxări locale.

*Drumul în profil longitudinal*

La proiectarea profilului longitudinal s-a tinut cont de profilul existent al terenului. Pentru realizarea continuitătii traseului în profil longitudinal, circulatie comodă si vizibilitatea necesară, se introduc în punctele de schimbare a declivitătilor curbe circulare dispuse simetric fată de aceste puncte. Racordarea a două declivităti poate fi convexă sau concavă corespunzător formei de frângere a liniei rosii. Linia rosie trebuie corelată cu alura traseului în plan, urmărindu-se în general armonizarea ondulatiilor topografice, geotehnice, hidrologice, climatice ce caracterizează regiunea respectivă precum si conditiilor economice.

*Scurgerea apelor*

În toate zonele în care drumul se află în debleu sau la nivelul terenului înconjurător se vor executa şanţuri sau rigole pentru asigurarea scurgerii apelor conform STAS 2916-73.

*Drumuri laterale şi accese la proprietăţi*

Drumurile laterale se vor amenaja pe o lungime de 15 m cu aceiasi structura ca si drumul comunal iar pe următorii 10 m cu piatră spartă, respectându-se razele de racordare de minim 9.00. Pentru asigurarea fluenţei traficului rutier şi pietonal se vor amenaja intersecţiile din trama stradală, respectând categoria funcţională a fiecărui drum. Scurgerea apelor in dreptul drumurilor laterale se va face prin podete.

Scurgerea apelor în dreptul acceselor la proprietăţi se va face prin podeţe tubulare corugate  400 mm.

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

 *-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren în intravilanul și extravilanul comunei Bilbor în proprietate publică *conform Certificatului de urbanism nr. 125/01.08.2014 emis de Consiliul Județean Harghita.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului și extravilanul comunei Bilbor*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *nu este cazul*.

 h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

 Proiectul propus nu necesită parcurgerea celorlalte etape ale procedurii de evaluare adecvată.

 Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

 La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU AAA**

DOMOKOS László József ing. LÁSZLÓ Anna

 **ÎNTOCMIT,**

 ing. BARABÁS Zoltán